CELEX: 32009R0722
Language: sk
Date: 2009-08-06 00:00:00
Title: Nariadenie Komisie (ES) č. 722/2009 zo 6. augusta 2009 o doručených ponukách na dovoz kukurice v rámci verejnej súťaže uvedenej v nariadení (ES) č. 677/2009

7.8.2009   
            
            
               SK
            
            
               Úradný vestník Európskej únie
            
            
               L 205/20
            
         
      NARIADENIE KOMISIE (ES) č. 722/2009
   zo 6. augusta 2009
   o doručených ponukách na dovoz kukurice v rámci verejnej súťaže uvedenej v nariadení (ES) č. 677/2009
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 v spojení s jeho článkom 4,
   keďže:
   
               (1)
            
            
               Nariadením Komisie (ES) č. 677/2009 (2) bola vyhlásená verejná súťaž na maximálne zníženie cla na dovoz kukurice z tretích krajín do Portugalska.
            
         
               (2)
            
            
               V súlade s článkom 8 nariadenia Komisie (ES) č. 1296/2008 (3) z 18. decembra 2008 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska sa môže Komisia podľa postupu uvedeného v článku 195 ods. 2 nariadenia (ES) č. 1234/2007 rozhodnúť nevybrať žiadnu ponuku.
            
         
               (3)
            
            
               Predovšetkým vzhľadom na kritériá ustanovené v článkoch 7 a 8 nariadenia (ES) č. 1296/2008 sa neodporúča stanoviť maximálne zníženie cla.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V rámci verejnej súťaže na maximálne zníženie cla na dovoz kukurice uvedenej v nariadení (ES) č. 677/2009 sa nevyberá žiadna z ponúk doručených od 28. júla do 6. augusta 2009.
   Článok 2
   Toto nariadenie nadobúda účinnosť 7. augusta 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. augusta 2009
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ, L 196, 28.7.2009, s. 7.
   
      (3)  Ú. v. EÚ L 340, 19.12.2008, s. 57.